b'\n_START_ARTICLE_\nPrvi odred kozmonavtov Sovjetske zveze\n_START_PARAGRAPH_\nPrvi odred kozmonavtov Sovjetske zveze (rusko \xd0\x9f\xd0\xb5\xd1\x80\xd0\xb2\xd1\x8b\xd0\xb9 \xd0\xbe\xd1\x82\xd1\x80\xd1\x8f\xd0\xb4 \xd0\xba\xd0\xbe\xd1\x81\xd0\xbc\xd0\xbe\xd0\xbd\xd0\xb0\xd0\xb2\xd1\x82\xd0\xbe\xd0\xb2 \xd0\xa1\xd0\xa1\xd0\xa1\xd0\xa0) je bil prvi odred sovjetskih kozmonavtov, ki so ga ustanovili med februarjem in aprilom leta 1960. Njegovo uradno ime je bilo Skupina Vojnega letalstva 1 (\xd0\x93\xd1\x80\xd1\x83\xd0\xbf\xd0\xbf\xd0\xb0 \xd0\x92\xd0\xbe\xd0\xb5\xd0\xbd\xd0\xbd\xd0\xbe-\xd0\xb2\xd0\xbe\xd0\xb7\xd0\xb4\xd1\x83\xd1\x88\xd0\xbd\xd1\x8b\xd1\x85 \xd1\x81\xd0\xb8\xd0\xbb (\xd0\x91\xd0\x91\xd0\xa1) \xe2\x84\x96 1).\n_START_SECTION_\nIzbor\n_START_PARAGRAPH_\nOdlo\xc4\x8ditev o izboru in ustanovitvi skupine kozmonavtov za prvi vesoljski polet z vesoljsko ladjo Vostok v Programu Vostok so sprejeli z odredbo Centralnega komiteja Komunisti\xc4\x8dne partije SZ in Sovjeta ministrov SZ \xc5\xa1t. 22-10 5. januarja 1959 in z odredbo Sovjeta ministrov SZ \xc5\xa1t. 569-264 22. maja 1959._NEWLINE_Izbor in pripravo bodo\xc4\x8dih kozmonavtov so zaupali Vojnemu letalstvu Sovjetske zveze (VVS). Neposredno so izbor zaupali skupini strokovnjakov Osrednje voja\xc5\xa1ke znanstvenoraziskovalne letalske bolnice (CVNIAG). Pri izboru so sodelovali E. Karpov, V. Jazdovski, N. Gurovski, O. Gazenko, A. Genin in drugi. Za kozmonavte so izbirali voja\xc5\xa1ke pilote lovskih letal starosti do 35 let, vi\xc5\xa1ine 175\xc2\xa0cm in te\xc5\xbee do 75\xc2\xa0kg. (Po drugih virih: starost do 30 let, vi\xc5\xa1ina 170\xc2\xa0cm in te\xc5\xbea do 70\xc2\xa0kg)._NEWLINE_Po ukazu tedanjega poveljnika Vojnega letalstva mar\xc5\xa1ala letalstva Konstantina Andrejevi\xc4\x8da Ver\xc5\xa1inina 11. aprila 1960 so ustanovili posebni voja\xc5\xa1ki oddelek (v/\xc4\x8d 26266), ki je imel nalogo pripraviti kozmonavte. Oddelek so preosnovali v Sredi\xc5\xa1\xc4\x8de priprave kozmonavtov Vojnega letalstva (CPK). Na\xc4\x8drtovali so izbiro 20-tih kozmonavtov. 24. februarja so za na\xc4\x8delnika CPK izbrali polkovnika medicinske slu\xc5\xbebe Jevgenija Anatoljevi\xc4\x8da Karpova._NEWLINE_Z za\xc4\x8detku marca leta 1960 so izbrali skupino dvajsetih bodo\xc4\x8dih kozmonavtov. 7. marca 1960 so v prvi odred kozmonavtov sprejeli dvanajst kandidatov: Ivan Nikolajevi\xc4\x8d Anikejev, Valerij Fjodorovi\xc4\x8d Bikovski, Jurij Aleksejevi\xc4\x8d Gagarin, Viktor Vasiljevi\xc4\x8d Gorbatko, Vladimir Mihajlovi\xc4\x8d Komarov, Aleksej Arhipovi\xc4\x8d Leonov, Grigorij Grigorjevi\xc4\x8d Neljubov, Andrian Grigorjevi\xc4\x8d Nikolajev, Pavel Romanovi\xc4\x8d Popovi\xc4\x8d, German Stepanovi\xc4\x8d Titov, Georgij Stepanovi\xc4\x8d \xc5\xa0onin in Boris Valentinovi\xc4\x8d Volinov. Kasneje so izbrali \xc5\xa1e osem kandidatov: Pavel Ivanovi\xc4\x8d Beljajev, Valentin Vasiljevi\xc4\x8d Bondarenko, Valentin Ignatjevi\xc4\x8d Filatjev, Anatolij Jakovlevi\xc4\x8d Karta\xc5\xa1ov, Jevgenij Vasiljevi\xc4\x8d Hrunov, Mars Zakirovi\xc4\x8d Rafikov, Valentin Stepanovi\xc4\x8d Varlamov in Dimitrij Aleksejevi\xc4\x8d Zaikin._NEWLINE_V prvem odredu kozmonavtov je bilo deset pilotov Vojnega letalstva (VVS), \xc5\xa1est pilotov Protizra\xc4\x8dne obrambe (PVO) in \xc5\xa1tirje piloti Letalstva vojne mornarice (VMF)._NEWLINE_Nato so kasneje tega leta oddelili skupino \xc5\xa1estih kozmovatov: Gagarin, Titov, Nikolajev, Popovi\xc4\x8d, Neljubov in Bikovski. Ta skupina je nadaljevala z neposredno pripravo na prvi polet \xc4\x8dloveka v vesoljski prostor. Vseh \xc5\xa1est kozmonavtov je 17. in 18. januarja 1961 uspe\xc5\xa1no opravilo preskus za prvi polet. 12. aprila je prvi vesoljski polet v zgodovini \xc4\x8dlove\xc5\xa1tva opravil Jurij Aleksejevi\xc4\x8d Gagarin, njegov prvi nadomestni kozmonavt je bil Titov, drugi nadomestni pa Neljubov._NEWLINE_Z razliko od Ameri\xc4\x8danov (Mercuryjevih sedem), so Sovjeti izbrali mlade pilote, ki so jih hoteli usposobiti za vesoljce. Medicinske ekipe so izbirale med 3000 kandidati. Na fizi\xc4\x8dne in fiziolo\xc5\xa1ke preskuse so vpoklicali stodva pilota. Od teh so jih izbrali osem, vendar je glavni in\xc5\xbeenir Koroljov hotel trikrat ve\xc4\x8d kadrov kot so jih imeli Ameri\xc4\x8dani pri svojem izboru za Program Mercury. Od dvajset izbranih, je kasneje poletelo dvanajst kozmonavtov, od osmih, ki niso poleteli, je eden umrl v po\xc5\xbearu pri pripravah, tri so odpustili zaradi disciplinskih prekr\xc5\xa1kov, \xc5\xa1tirje pa so prekinili priprave zaradi po\xc5\xa1kodb.\n_START_SECTION_\n1. Ivan Nikolajevi\xc4\x8d Anikejev\n_START_PARAGRAPH_\nIvan Nikolajevi\xc4\x8d Anikejev (1933\xe2\x80\x941992), pilot Letalstva vojne mornarice.\n_START_SECTION_\n2. Pavel Ivanovi\xc4\x8d Beljajev\n_START_PARAGRAPH_\nPavel Ivanovi\xc4\x8d Beljajev (1925\xe2\x80\x941970), pilot Letalstva vojne mornarice, kozmonavt-16 (Voshod 2).\n_START_SECTION_\n3. Valerij Fjodorovi\xc4\x8d Bikovski\n_START_PARAGRAPH_\nValerij Fjodorovi\xc4\x8d Bikovski (*1934), pilot Vojnega letalstva, kozmonavt-11 (Vostok 5, Sojuz 22, Sojuz 31).\n_START_SECTION_\n4. Valentin Vasiljevi\xc4\x8d Bondarenko\n_START_PARAGRAPH_\nValentin Vasiljevi\xc4\x8d Bondarenko (1937\xe2\x80\x941961]), pilot Vojnega letalstva.\n_START_SECTION_\n5. Valentin Ignatjevi\xc4\x8d Filatjev\n_START_PARAGRAPH_\nValentin Ignatjevi\xc4\x8d Filatjev (1930\xe2\x80\x941990), pilot Protizra\xc4\x8dne obrambe.\n_START_SECTION_\n6. Jurij Aleksejevi\xc4\x8d Gagarin\n_START_PARAGRAPH_\nJurij Aleksejevi\xc4\x8d Gagarin (1934\xe2\x80\x941968), pilot Vojnega letalstva, kozmonavt-1 (Vostok 1).\n_START_SECTION_\n7. Viktor Vasiljevi\xc4\x8d Gorbatko\n_START_PARAGRAPH_\nViktor Vasiljevi\xc4\x8d Gorbatko (1934\xe2\x80\x942017), pilot Vojnega letalstva, kozmonavt-44 (Sojuz 7, Sojuz 24, Sojuz 37).\n_START_SECTION_\n8. Jevgenij Vasiljevi\xc4\x8d Hrunov\n_START_PARAGRAPH_\nJevgenij Vasiljevi\xc4\x8d Hrunov (1934\xe2\x80\x941968), pilot Vojnega letalstva, kozmonavt-38 (Sojuz 5).\n_START_SECTION_\n9. Anatolij Jakovlevi\xc4\x8d Karta\xc5\xa1ov\n_START_PARAGRAPH_\nAnatolij Jakovlevi\xc4\x8d Karta\xc5\xa1ov (1932\xe2\x80\x942005), pilot Vojnega letalstva.\n_START_SECTION_\n10. Vladimir Mihajlovi\xc4\x8d Komarov\n_START_PARAGRAPH_\nVladimir Mihajlovi\xc4\x8d Komarov (1927\xe2\x80\x941967), pilot-in\xc5\xbeenir Vojnega letalstva, kozmonavt-13 (Voshod 1, Sojuz 1).\n_START_SECTION_\n11. Aleksej Arhipovi\xc4\x8d Leonov\n_START_PARAGRAPH_\nAleksej Arhipovi\xc4\x8d Leonov (*1934), pilot Vojnega letalstva, kozmonavt-17 (Voshod 2, Sojuz 19).\n_START_SECTION_\n12. Grigorij Grigorjevi\xc4\x8d Neljubov\n_START_PARAGRAPH_\nGrigorij Grigorjevi\xc4\x8d Neljubov (1934\xe2\x80\x941966), pilot Letalstva vojne mornarice, drugi nadomestni kozmonavt Gagarina (Vostok 1).\n_START_SECTION_\n13. Andrian Grigorjevi\xc4\x8d Nikolajev\n_START_PARAGRAPH_\nAndrian Grigorjevi\xc4\x8d Nikolajev (1929\xe2\x80\x942004), pilot Protizra\xc4\x8dne obrambe, kozmonavt-7 (Vostok 3, Sojuz 9).\n_START_SECTION_\n14. Pavel Romanovi\xc4\x8d Popovi\xc4\x8d\n_START_PARAGRAPH_\nPavel Romanovi\xc4\x8d Popovi\xc4\x8d (1930\xe2\x80\x942009 ), pilot Vojnega letalstva, kozmonavt-8 (Vostok 4, Sojuz 14)\n_START_SECTION_\n15. Mars Zakirovi\xc4\x8d Rafikov\n_START_PARAGRAPH_\nMars Zakirovi\xc4\x8d Rafikov (1935\xe2\x80\x942000), pilot Protizra\xc4\x8dne obrambe.\n_START_SECTION_\n16. German Stepanovi\xc4\x8d Titov\n_START_PARAGRAPH_\nGerman Stepanovi\xc4\x8d Titov (1935\xe2\x80\x942000), pilot Protizra\xc4\x8dne obrambe, kozmonavt-4 (Vostok 2).\n_START_SECTION_\n17. Georgij Stepanovi\xc4\x8d \xc5\xa0onin\n_START_PARAGRAPH_\nGeorgij Stepanovi\xc4\x8d \xc5\xa0onin (1935\xe2\x80\x941997), pilot Letalstva vojne mornarice, kozmonavt-40 (Sojuz 6).\n_START_SECTION_\n18. Valentin Stepanovi\xc4\x8d Varlamov\n_START_PARAGRAPH_\nValentin Stepanovi\xc4\x8d Varlamov (1934\xe2\x80\x941980), pilot Protizra\xc4\x8dne obrambe.\n_START_SECTION_\n19. Boris Valentinovi\xc4\x8d Volinov\n_START_PARAGRAPH_\nBoris Valentinovi\xc4\x8d Volinov (*1934), pilot Protizra\xc4\x8dne obrambe, kozmonavt-36 (Sojuz 5, Sojuz 21).\n_START_SECTION_\n20. Dimitrij Aleksejevi\xc4\x8d Zaikin\n_START_PARAGRAPH_\nDimitrij Aleksejevi\xc4\x8d Zaikin (1932\xe2\x80\x942013), pilot Vojnega letalstva, prvi nadomestni kozmonavt Beljajevu (Voshod 2).'